ai4bharat/Pralekha huggingface dataset:
பாதுகாப்பு அமைச்சகம்
அக்னிவீரர்களுக்கு சம்பளத் தொகுப்புக்கான வரலாற்று சிறப்பு மிக்க புரிந்துணர்வு ஒப்பந்தத்தில் பதினொரு வங்கிகளுடன் இந்திய ராணுவம் கையெழுத்திட்டது.
அக்கினி வீரர்களுக்கு வங்கி வசதிகளை அளிக்கும் விதத்தில், பாரத ஸ்டேட் வங்கி, பஞ்சாப் நேஷனல் வங்கி, பாங்க் ஆப் பரோடா, ஐடிபிஐ வங்கி, ஐசிஐசிஐ வங்கி, எச்டிஎஃப்சி வங்கி, ஆக்சிஸ் வங்கி, யெஸ் வங்கி, கோடக் மஹிந்திரா வங்கி, ஐடிஎஃப்சி ஃபர்ஸ்ட் வங்கி, பந்தன் வங்கி ஆகிய 11 வங்கிகளுடன் இந்திய ராணுவம் வரலாற்றுச் சிறப்புமிக்க புரிந்துணர்வு ஒப்பந்தத்தில் கையெழுத்திட்டுள்ளது. இந்திய ராணுவத்தின் லெப்டினன்ட் ஜெனரல் பன்சி போனப்பா தலைமையில் 14-ந்தேதி நடைபெற்ற நிகழ்ச்சியில், லெப்டினன்ட் ஜெனரல் வி ஸ்ரீஹரி, வங்கிகளின் மூத்த அதிகாரிகள் இடையே புரிந்துணர்வு ஒப்பந்தங்கள் கையெழுத்தானது.
அக்னிவீரர் சம்பளத் தொகுப்பின் கீழ் வழங்கப்படும் அம்சங்கள் மற்றும் பலன்கள் பாதுகாப்புச் சம்பளத் தொகுப்பைப் போலவே உள்ளன. கூடுதலாக, வங்கிகள் வெளியேறும் அக்னிவீரர்களுக்கு அவர்களின் தொழில் முனைவோர் திறன்களை மேம்படுத்த மென் கடன்களை வழங்குகின்றன. “அக்னிபத் திட்டத்தின்” கீழ் முதல் தொகுதி அக்னிவீரர்கள் ஜனவரி 2023க்குள் பயிற்சி மையங்களில் சேருவார்கள்.
சிறப்பு சேவைகள் மற்றும் கட்டுரைகள்
சரக அளவிலான அஞ்சல் குறைதீர்ப்பு நாள் கூட்டம்
தபால் துறையின் தமிழ்நாடு அஞ்சல் சரகம் 11.08.2022  காலை 11.00 மணிக்கு சென்னை அண்ணாசாலையில் உள்ள முதன்மை தலைமை போஸ்ட் மாஸ்டர் அலுவலகத்தில் சரக அளவிலான அஞ்சல் குறைதீர்ப்பு கூட்டத்தை நடத்தவிருக்கிறது.
இதில் சரக அஞ்சல் குறைதீர்ப்பு மன்றத்தின் தலைவரான, தமிழ்நாடு சரக முதன்மை தலைமை போஸ்ட் மாஸ்டர் தபால்துறை சார்ந்த வாடிக்கையாளர்களின் குறைகளை கேட்டறிந்து அவற்றுக்கு தீர்வு காண்பார். வாடிக்கையாளர்கள் அஞ்சல் சேவை சார்ந்த தங்களின் குறைகளை 31.07.2022 அன்று அல்லது அதற்கு முன்னதாக திருமதி எம் விஜயலட்சுமி, உதவி இயக்குனர், முதன்மை தலைமை போஸ்ட் மாஸ்டர் அலுவலகம், தமிழ்நாடு சரகம், சென்னை- 600 002 என்ற முகவரிக்கு அனுப்பிவைக்கலாம். டாக் அதாலத் என்ற தலைப்புடன் வாடிக்கையாளர்கள் தங்களின் குறைகளை pg.tn@indiapost.gov.in என்ற மின்னஞ்சல் முகவரிக்கும் அனுப்பலாம்.
தபால்கள், ஸ்பீடு போஸ்ட் பொருட்கள், பார்சல்கள், மணியார்டர்கள், சேமிப்பு வங்கி, ரொக்கச் சான்றிதழ்கள் போன்றவற்றின் பரிமாற்றத்தில் ஏற்படும் தாமதம் கவுன்டர் சேவைகள் தொடர்பான குறைகள் இதில் அடங்கும்.
மணியார்டர், பதிவுத்தபால், விரைவுத் தபால், மதிப்புமிக்க பொருட்கள் பார்சல், காப்பீடு செய்யப்பட்ட பொருட்கள் தொடர்பான குறைகளை அனுப்பும் வாடிக்கையாளர்கள் பொருளின் எண், தேதி, அனுப்பப்பட்ட அலுவலகம், அனுப்பியவரின் முழு முகவரி, பெறுபவரின் முழு முகவரி போன்ற விவரங்களை இணைத்திருக்க வேண்டும். சேமிப்பு திட்டம் அல்லது அஞ்சல் ஆயுள் காப்பீடு ஆகியவற்றில் குறைகள் இருந்தால் கணக்கு எண், பாலிசி எண், வாடிக்கையாளரின் பெயர் மற்றும் முகவரி, அஞ்சலகத்தின் பெயர் போன்ற விவரங்கள் தெரிவிக்கப்பட வேண்டும்.
சென்னையில் உள்ள தமிழ்நாடு சரக முதன்மை, தலைமை போஸ்ட் மாஸ்டர் வெளியிட்ட செய்திக் குறிப்பில் இதனை தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 174.24 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 3,32,918 கொவிட் சிகிச்சை பெறுபவர்கள் 0.78%ஆக உள்ளனர்.
குணமடைந்தோர் விகிதம் தற்போது 979.03%சதவீதம்
கடந்த 24 மணி நேரத்தில் 67,538 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,19,10,984 என அதிகரித்துள்ளது.
கடந்த 24 மணி நேரத்தில் 30,757 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 2.61 சதவீதம் ஆகும்
வாராந்திர பாதிப்பு விகிதம் 3.04 சதவீதம் ஆகும்
இதுவரை மொத்தம் 75.55 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 11,79,705 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1798922
பிரதமர் அலுவலகம்
ஸ்ரீ விஜய் வல்லப் சுரீஷ்வரின் 150-வது பிறந்தநாள் விழாவில் பிரதமரின் உரை
இந்த தருணத்தில், உலகம் முழுவதும் வசிக்கும் ஜெயின் மதம் மீது நம்பிக்கை கொண்டிருப்பவர்களுக்கும், இந்தியாவின் புகழ் பெற்ற துறவிகளின் கலாச்சாரத்தை நிலை நிறுத்துபவர்களுக்கும் எனது வணக்கங்கள். இந்த நிகழ்ச்சியில் மரியாதைக்குரிய ஏராளமான துறவிகள் கலந்து கொண்டுள்ளீர்கள். உங்கள் அனைவரையும் சந்திப்பதையும், உங்கள் ஆசிகளைப் பெறுவதையும் அதிர்ஷ்டமாகக் கருதுகிறேன். ஆச்சார்யா ஸ்ரீ விஜய் வல்லப் சுரீஷ்வர் அவர்களின் 150-வது பிறந்தநாள் கொண்டாட்டங்களின் துவக்கத்தின்போது அன்னாரது திருவுருவச் சிலையைத் திறந்து வைக்கும் பாக்கியம் எனக்குக் கிடைத்தது. தொழில்நுட்பத்தின் உதவியுடன் துறவிகளின் மத்தியில் மீண்டும் ஒருமுறை இன்று நான் கலந்து கொண்டிருக்கிறேன். ஆச்சார்யா ஸ்ரீ விஜய் வல்லப் சுரீஷ்வர் அவர்களின் வாழ்க்கை தத்துவமான ஆன்மீக உணர்வோடு மக்களை இணைக்கும் நோக்கத்துடன் ஆச்சார்யா அவர்களை கௌரவிக்கும் வகையில் நினைவு தபால்தலையும், நாணயமும் இன்று வெளியிடப்பட்டுள்ளது.
போர், தீவிரவாதம், தாக்குதல்கள் உள்ளிட்ட நெருக்கடிகளை உலகம் தற்போது சந்தித்து வருகிறது. இவற்றில் இருந்து விடுபடுவதற்கு ஊக்குவிப்பை எதிர்நோக்குகிறது. இது போன்ற நிலையில், இந்தியாவின் ஆற்றலுடன் இணைந்த பழங்கால பாரம்பரியங்களும், தத்துவங்களும் தான் உலக நாடுகளுக்கு மிகப்பெரிய நம்பிக்கையாக மாறி வருகின்றன. ஆச்சார்யா ஸ்ரீ விஜய் வல்லப் சுரீஷ்வர் மகாராஜ் அவர்கள் காட்டிய வழியும், ஜெயின் மதகுருக்களின் போதனைகளும் தான் இது போன்ற சர்வதேச சிக்கல்களுக்கு தீர்வாக அமையும்.
நண்பர்களே,
“நாட்டின் வளம், பொருளாதார செழிப்பை சார்ந்தது, சுதேசி செயல்பாட்டை பின்பற்றினால் மட்டுமே இந்தியாவின் கலை, கலாச்சாரம் மற்றும் நாகரீகம் முதலியவற்றை உயிர்ப்பித்திருக்கச் செய்ய முடியும்”, என்று ஆச்சார்யா கூறினார். சுதேசி மற்றும் தற்சார்பு குறித்த இத்தகைய செய்தி, விடுதலையின் அமிர்த காலத்தில் இன்றளவும் பொருத்தமாக உள்ளது. தற்சார்பு இந்தியாவாக முன்னேறுவதற்கு இதுதான் அடிப்படை தாரக மந்திரம்.
ஆச்சார்யாக்களாகிய நீங்கள் கடந்த காலங்களில் உருவாக்கிய சமூக நலன், மனித சேவை, கல்வி மற்றும் பொதுமக்கள் விழிப்புணர்வு போன்ற வளமான பாரம்பரியம் தொடர்ந்து விரிவுபடுத்தப்பட வேண்டும். விடுதலையின் அமிர்த காலத்தில் இந்தியாவை வளர்ந்த நாடாக மாற்றுவதை நோக்கி நாம் முன்னேறுகிறோம். இதற்காக நாடு ஐந்து உறுதி மொழிகளை எடுத்துக் கொண்டிருப்பதோடு அவற்றை நிறைவேற்ற துறவிகள் நம்மை வழி நடத்துகின்றனர். அனைவரின் முன்னேற்றத்திற்கும், ஒட்டுமொத்த நாட்டின் வளர்ச்சிக்கும் கூட்டு முயற்சி தான் சிறந்த பாதை என்பதை ஆச்சார்யா அவர்கள் நமக்கு உணர்த்தியிருக்கிறார். அவரது பாதையை நாம் பின்பற்றுவோம். மீண்டும் ஒருமுறை துறவிகள் அனைவருக்கும் எனது வணக்கங்களைத் தெரிவித்துக் கொள்கிறேன்.
உங்கள் அனைவருக்கும் மிக்க நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
பிரதமர் அலுவலகம்
என் மண் என் தேசம் கீதம் ஒவ்வொரு இந்தியனின் இதயத்திலும் ஆழமாக ஒலிக்கிறது: பிரதமர்
என் மண் என் தேசம் கீதத்தை பிரதமர் திரு நரேந்திர மோடி பாராட்டியுள்ளார்.
இதுதொடர்பாக அவர் வெளியிட்டுள்ள சமூக ஊடகப்பதிவு வருமாறு;
"#MeriMaatiMeraDesh கீதம் ஒவ்வொரு இந்தியனின் இதயத்திலும் ஆழமாக எதிரொலிக்கிறது, நமது அன்புக்குரிய தேசத்திற்காக செய்த தியாகங்களை நினைவூட்டுகிறது. நாம் அனைவரும் இந்த இயக்கத்தை வெற்றியடையச் செய்வோம், இது வரும் தலைமுறையினருக்கு ஊக்கமளிக்கும்."
AD/PKV/KRS
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அகில இந்திய அளவில் 2019 சிவில் சர்வீஸ் தேர்வில் வெற்றி பெற்றவர்களுடன் மத்திய அமைச்சர் டாக்டர்.ஜித்தேந்திர சிங் கலந்துரையாடல்
வடகிழக்குப் பிராந்திய மேம்பாடு , பிரதமர் அலுவலகம், பணியாளர் நலன், பொதுமக்கள் குறைதீர்வு, ஓய்வூதியம், அணுசக்தி, விண்வெளித்துறை மத்திய இணையமைச்சர் டாக்டர்.ஜித்தேந்திர சிங் இன்று புதுதில்லியில், அண்மையில் வெளியிடப்பட்ட 2019 ஐஏஎஸ்/ சிவில் தேர்வுகளில் அகில இந்திய அளவில் உயர் இடம் பிடித்து வெற்றி பெற்றவர்களுடன் கலந்துரையாடினார். இதில், அகில இந்திய அளவில் முதல் இடம் பிடித்த ஹரியானாவைச் சேர்ந்த பிரதீப் சிங், இரண்டாம் இடம் பிடித்த தில்லியைச் சேர்ந்த ஜதின் கிஷோர், மூன்றாம் இடத்தில் வெற்றி பெற்ற உத்தரப்பிரதேசத்தைச் சேர்ந்த பிரதீபா வர்மா ஆகியோர் இடம் பெற்றிருந்தனர்.
இந்தக் கலந்துரையாடலின் போது, கடந்த ஐந்து ஆண்டுகளாக, மத்தியப் பணியாளர் மற்றும் பயிற்சித் துறையில் புதிய வழக்கத்தை தாம் அறிமுகப்படுத்தியதாக டாக்டர்.ஜித்தேந்திர சிங் கூறினார். அகில இந்திய அளவில் முன்னணி இடங்களைப் பிடித்தவர்களை பணியாளர் நலத்துறைத் தலைமையகத்துக்கு நேரடியாக அழைத்துப் பாராட்டுவதுடன், அவர்களுக்கு சான்றிதழ்களையும் வழங்கி வந்தவதாக அவர் கூறினார். நோய்த்தொற்று பரவல் விதிக்கப்பட்டுள்ள கட்டுப்பாடுகள் காரணமாக, இந்த ஆண்டு அதே வடிவில் நிகழ்ச்சி நடைபெற முடியாமல் போனது. இதனால், இந்த நிகழ்ச்சி காணொளிக் காட்சி மூலம் நடைபெற்றது. பல்வேறு பகுதிகளில் இருந்து முதலிடங்களைப் பிடித்தவர்கள் அவரக்ளது சொந்த இடங்களிலிருந்து கலந்து கொண்டனர்.
தொற்றுப்பரவல் நேரத்தில் எந்த ஒரு வேலையும் தடைபடக்கூடாது என்ற மோடி அரசின் எதிர்பார்ப்பைப் பூர்த்தி செய்துள்ளதாக பணியாளர் நலன் மற்றும் பயிற்சித் துறையை டாக்டர்.ஜித்தேந்திர சிங் பாராட்டினார். இன்றைய கூட்டமும் இதற்கு எடுத்துக்காட்டு என்று அவர் கூறினார்.
கடந்த சில ஆண்டுகளாக, இத்தேர்வுகளில் வெற்றி பெறுபவர்களை வைத்துப் பார்க்கும் போது, மக்கள்தொகை ரீதியில் மாற்றம் ஏற்பட்டிருப்பது தெரியவந்துள்ளதாக டாக்டர்.ஜித்தேந்திர சிங் குறிப்பிட்டார். பத்தாண்டுகளுக்கு முன்பு, அதிக மதிப்பெண் பெற்று வெற்றி பெறுபவர்கள் தொடர்ந்து இந்தியாவின் குறிப்பிட்ட சில மாநிலங்களைச் சேர்ந்தவர்களாகவே இருப்பார்கள் என்று கூறிய அவர், இன்று அரியானா, பஞ்சாப், ஜம்மு காஷ்மீர் யூனியன் பிரதேசத்தைச் சேர்ந்தவர்கள் வெற்றி பெற்றிருப்பது ஒப்பீட்டு அளவில் புதிய அதிசய நிகழ்வு என்று கூறினார். இதுபோல, ஒவ்வொரு வருடமும் முதல் மூன்று இடம் பிடித்தவர்களில், பெண்கள் இடம் பிடிப்பது வாடிக்கை என்று அவர் கூறினார்.
இந்த ஆண்டு முதலிடம் பிடித்த 25 பேரில் 12 பேர் பொறியாளர்கள் என்பதை டாக்டர்.ஜித்தேந்திர சிங் சுட்டிக்காட்டினார். இது, அவர்களுக்கு ஒதுக்கப்படும் மோடி அரசின் சிறப்புத் திட்டங்களில் மதிப்பு மிக்கப் பணியை மேற்கொள்ள உதவும் என அவர் நம்பிக்கை தெரிவித்தார்.
(Visitor Counter : 143
பெண்கள் மற்றும் குழந்தை நலன் அமைச்சகம்
மஹிளா சக்தி கேந்திரா திட்டம் மாநில மற்றும் மாவட்ட மையங்கள் மூலம் ஊரக மகளிருக்கு அதிகாரம் அளிக்கும்
2017-18 முதல் 2019-20 வரை சமூகப் பங்களிப்பு மூலம் ஊரக மகளிருக்கு அதிகாரம் அளிக்க மஹிளா சக்தி கேந்திரா என்றும் புதிய திட்டத்திற்கு மத்திய அரசு ஒப்புதல் அளித்துள்ளது. இந்த திட்டம் தேசிய மட்டத்தில்  மற்றும் மாநில மட்டத்தில்  பல்வேறு மட்டங்களில் மகளிர் தொடர்பான பிரச்சனைகளில் சம்பந்தப்பட்ட அரசுக்கு தொழில்நுட்ப ஆதரவு அளிக்கப்படும்.
வட்ட அளவிலான முயற்சிகளின் ஒரு பகுதியாக மிகவும் பின்தங்கிய 115 மாவட்டங்களில் கல்லூரி மாணவ தன்னார்வலர்கள் மூலம் சமூக ஈடுபாடு காட்டப்படுகிறது. 640 மாவட்டங்களில் மாவட்ட அளவிலான மகளிர் மையம் படிப்படியாக அமைக்கப்படும். இந்த மையங்கள் கிராம, வட்ட மற்றும் மாநில அளவில் மகளிரை மையப்படுத்திய திட்டங்களுக்கான இணைப்பாக செயல்படுவதுடன் மகள்களை பாதுகாப்போம், மகள்களை படிக்க வைப்போம் திட்டத்திற்கு மாவட்ட அளவில் ஆதரவையும் அளிக்கும்.
இந்தத் திட்டத்தின் கீழ் அனைத்து மாநிலங்கள் / யூனியன் பிரதேசங்களில் மாநில ஆதார மையங்கள் அமைக்கப்படும், மகளிருக்கான மாவட்ட அளவு மையம் 640 மாவட்டங்களில் படிப்படியாக அளிக்கப்படும்  மிகவும் பின்தங்கிய நிலையில் உள்ள 115 மாவட்டங்களில் வட்ட அளவிலான முயற்சிகளில் கண்ணோட்டம் செலுத்தப்படும். .
இந்த திட்டம் மாநில/யூனியன் பிரதேச அரசு மூலம் 61:40 என்ற செலவு விகிதத்தில் இது நடைமுறைப்படுத்தப்படும். வடகிழக்கு மற்றும் சிறப்பு அந்தஸ்து பெற்ற மாநிலங்களுக்கு செலவு விகிதம் 90:10 என இருக்கும்.
மக்களவையில் இன்று கேள்வி ஒன்றுக்கு எழுத்துபூர்வமாக அளித்த பதிலில் மற்றும் மகளிர் மற்றும் குழந்தைகள் மேம்பாட்டுத் துறை அமைச்சர் திருமதி. மேனகா சஞ்சய் காந்தி இந்தத் தகவலைத் தெரிவித்தார்.
----
(Visitor Counter : 169
மத்திய அமைச்சரவை
இந்தியா மற்றும் மலாவி இடையே குற்றம் புரிந்தவர்களை அந்த திருப்பிஅனுப்புதல் குறித்த உடன்படிக்கை ஒப்பந்தத்திற்கு மத்திய அமைச்சரவை ஒப்புதல்
இந்தியா மற்றும் மலாவி இடையே குற்றம் புரிந்தவர்களை உரிய நாட்டுக்குத் திருப்பி அனுப்புதல் குறித்த ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஏற்பு அளித்துள்ளது.
பயங்கரவாதிகள், பொருளாதாரக் குற்றவாளிகள் மற்றும் பிற குற்றச் செயல்களில் ஈடுபட்டவர்களை இந்தியாவில் இருந்து மலாவிக்கும் மலாவியில் இருந்து இந்தியாவிற்கும் திருப்பி அனுப்புவது குறித்த சட்டக் கட்டமைப்பை உருவாக்க இந்த ஒப்பந்தம் வழங்கும்.
பிரதமர் அலுவலகம்
துனிஷியா அதிபராக பதவியேற்றுள்ள திரு.கைஸ் சயீதுக்கு பிரதமர் வாழ்த்து
துனிஷியா குடியரசின் அதிபராக பதவியேற்றுள்ள திரு. கைஸ் சயீதுக்கு பிரதமர் திரு. நரேந்திர மோடி, தமது வாழ்த்துகளைத் தெரிவித்துள்ளார்.
“துனிஷியா அதிபராகப் பதவியேற்றுள்ள திரு. கைஸ் சயீதுக்கு வாழ்த்துகள். இந்தியா-துனிஷியா உறவை மேலும் வலுப்படுத்த அவருடன் இணைந்து பணியாற்ற விரும்புகிறேன்” என்று பிரதமர் தெரிவித்துள்ளார்.
உள்நாட்டு விமானப் போக்குவரத்து அமைச்சகம்
குவாலியரில் இல்லம் தோறும் மூவண்ணக்கொடி பிரச்சாரத்திற்கு திரு ஜோதிர் ஆதித்ய சிந்தியா தலைமை தாங்குகிறார்
விடுதலையின் அமிர்தப்பெருவிழா மற்றும் பிரிவினை கொடுமை நினைவு தினத்தின் ஒரு பகுதியாக குவாலியரில் உள்ள மகாராணி லக்ஷ்மி பாய் கி சத்ரி மற்றும் மத்திய சிறைச்சாலையில் சிவில் விமான போக்குவரத்து மற்றும் எஃகு துறை அமைச்சர் திரு ஜோதிர் ஆதித்ய சிந்தியா புகைப்பட கண்காட்சியை தொடங்கி வைத்து பல்வேறு நிகழ்ச்சிகளுக்கு தலைமை தாங்குகிறார்.
நாட்டின் 75 வது சுதந்திர தினத்தைக் குறிக்கும் வகையில், விடுதலையின் அமிர்தப் பெருவிழா மத்திய அரசு மற்றும் இந்திய மக்களால் கொண்டாடப்படுகிறது. இது மூவண்ணக்கொடியை வீடுகளில் ஏற்றும் பிரச்சாரத்தின் ஒரு பகுதியாக இருக்க வேண்டும் என்ற ஆர்வத்துடன் கொண்டாடப்படுகிறது.
இந்த ஆண்டு சுதந்திர தின விழாவை முன்னிட்டு, குவாலியரில் உள்ள மகாராணி லக்ஷ்மி பாய் கி சத்ரியில் ஆகஸ்ட் 14ஆம் தேதி புகைப்படக் கண்காட்சியை சிவில் விமானப் போக்குவரத்து அமைச்சகம் ஏற்பாடு செய்துள்ளது. இந்நிகழ்ச்சியை மத்திய சிவில் விமான போக்குவரத்து மற்றும் எஃகுத்துறை அமைச்சர் திரு ஜோதிர் ஆதித்ய சிந்தியா தொடங்கி வைக்கிறார். இந்த நிகழ்வின் போது, மகாராணி லக்ஷ்மி பாய் சமரக்கில் தேசியக் கொடியை ஏற்றிவைத்து, சுதந்திரப் போராட்ட தியாகிகளுக்கு அஞ்சலி செலுத்துவதுடன், அவர்களது குடும்ப உறுப்பினர்களையும் சந்தித்துப் பாராட்டுவார்.
இந்த பயணத்தின் போது, ரயில்வே ஹாக்கி ஸ்டேடியம், பூல்பாக் ஊடக மையம் மற்றும் முராரில் உள்ள மாவட்ட மருத்துவமனையில் பல்வேறு மேம்படுத்தும் பணிகளை அமைச்சர் தொடங்கி வைக்கிறார்.
புவி அறிவியல் அமைச்சகம்
கிழக்கு மத்தியப் பிரதேசம், சத்தீஸ்கரில் ஒரு சில இடங்களில் இன்று கன மழைக்கு வாய்ப்பு
கிழக்கு மத்தியப் பிரதேசம், சத்தீஸ்கரில் ஒரு சில இடங்களில் இன்று கன மழை முதல் அதிக கனமழைக்கு வாய்ப்புள்ளதாக இந்திய வானிலைத்துறையின் தேசிய முன்னறிவிப்பு மையம் கூறியுள்ளது.
அது விடுத்துள்ள அறிக்கையில் கூறியிருப்பதாவது:
கிழக்கு மத்தியப் பிரதேசம் மற்றும் சத்தீஸ்கரில் ஒரு சில இடங்களில் இன்று கனமழை முதல் அதிக கனமழைக்கு வாய்ப்புள்ளது.
கிழக்கு உத்தரப் பிரதேசம், மேற்கு மத்தியப் பிரதேசம், பீகார், ஜார்கண்ட், மேற்கு வங்கம், சிக்கிம், ஒடிசா, அருணாச்சலப் பிரதேசம், அசாம், மேகாலயா, குஜராத், கொங்கன் மற்றும் கோவா ஆகிய பகுதிகளில் கனமழை பெய்யும்.
மேற்கு ராஜஸ்தான் மற்றும் அந்தமான் நிக்கோபார் தீவுகள், ஜம்மு காஷ்மீர், லடாக், கில்கிட்-பால்டிஸ்தான், முசாபராபாத், இமாச்சல பிரதேசம், உத்தரகாண்ட், பஞ்சாப், ஹரியானா, சண்டிகர், தில்லி, தெலுங்கானா ஆகிய பகுதிகளில் ஒரு சில இடங்களில் இடி மின்னல், பலத்த காற்றுடன் மழை பெய்ய வாய்ப்புள்ளது.
கிழக்கு உத்தரப்பிரதேசம், கிழக்கு ராஜஸ்தான், மத்தியப் பிரதேசம், விதர்பா, சத்தீஸ்கர், பீகார், ஜார்கண்ட், மேற்கு வங்கம் மற்றும் சிக்கிம், ஒடிசா, அசாம், மேகாலயா, நாகாலாந்து, மணிப்பூர், மிசோரம், திரிபுரா மற்றும் கடலோர ஆந்திரா மற்றும் யேனாம் ஆகிய பகுதிகளில் ஒரு சில இடங்களில் மின்னலுடன் கூடிய மழை பெய்ய வாய்ப்புள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730267
பிரதமர் அலுவலகம்
34-வது பிரகதி உரையாடலுக்குப் பிரதமர் தலைமை தாங்கினார்
முப்பத்து நான்காவது பிரகதி உரையாடலுக்கு பிரதமர் திரு நரேந்திர மோடி இன்று தலைமை தாங்கினார். பல்வேறு திட்டங்கள், நிகழ்ச்சிகள் மற்றும் குறைகள் குறித்து இன்றைய கூட்டத்தில் ஆய்வு செய்யப்பட்டது.
ரயில்வே அமைச்சகம், சாலைப்போக்குவரத்து மற்றும் நெடுஞ்சாலைகள் அமைச்சகம், மற்றும் வீட்டுவசதி மற்றும் நகர்ப்புற விவகாரங்கள் அமைச்சகம் ஆகியவற்றின் திட்டங்கள் குறித்து விவாதிக்கப்பட்டன.
சுமார் ஒரு இலட்சம் கோடி மதிப்பிலான இந்தத் திட்டங்கள், உத்தரப் பிரதேசம், மத்தியப்பிரதேசம், ராஜஸ்தான், ஜம்மு காஷ்மீர், மேற்கு வங்கம், மகாராஷ்டிரா, தில்லி, ஹரியானா, குஜராத் மற்றும் தாத்ரா மற்றும் நாகர் ஹவேலி ஆகிய 10 மாநிலங்கள் மற்றும் யூனியன் பிரதேசங்களுடன் தொடர்புடையவையாகும்.
ஆயுஷ்மான் பாரத் மற்றும் ஜல்ஜீவன் இயக்கம் ஆகியவற்றைக் குறித்து இன்றைய உரையாடலின் போது ஆய்வு மேற்கொள்ளப் பட்டது. நுகர்வோர் விவகாரங்கள் அமைச்சகத்துடன் தொடர்புடைய குறைகளும் எடுத்துக் கொள்ளப்பட்டன.
குறைகளை விரைவாகவும், விரிவாகவும் தீர்க்குமாறு அனைத்து அதிகாரிகளையும் பிரதமர் கேட்டுக் கொண்டார். ஆய்வு செய்யப்பட்ட திட்டங்களைப் பொருத்தவரை, நிலுவையில் உள்ள சிக்கல்களை விரைந்து தீர்க்குமாறும், இலக்கு தேதிக்குள் திட்டங்கள் நிறைவு செய்யப்படுவதை உறுதி செய்யுமாறும் தலைமைச் செயலாளர்களை பிரதமர் கேட்டுக்கொண்டார். அனைத்து மாநிலங்களும் ஆயுஷ்மான் பாரத் திட்டத்தின் கீழ் 100 சதவீத ஆட்சேர்ப்பை விரைந்து முடிக்க வேண்டும் என்று அவர் கேட்டுக்கொண்டார். ஜல்ஜீவன் இயக்கத்தின் இலக்குகளை விரைந்து அடைவதற்கான திட்டத்தை வகுக்குமாறு மாநிலங்கள் மற்றும் யூனியன் பிரதேசங்களை அவர் கேட்டுக் கொண்டார்.
முந்தைய 38 பிரகதி உரையாடல்களில், 280 திட்டங்கள், 50 நிகழ்ச்சிகள்/திட்டங்கள் மற்றும் 18 துறைகளின் குறைகள் எடுத்துக்கொள்ளப்பட்டன.
இந்திய போட்டிகள் ஆணையம்
பிடிஎஸ் இன்வெஸ்ட்மென்ட் 1 பிரைவேட் லிமிடெட் மற்றும் ரிலையன்ஸ் திட்டங்கள் மற்றும் சொத்து மேலாண்மை சேவைகள் லிமிடெட் ஆகியவற்றின் முதலீடுகளை தொடர்ந்து, ஜியோ சினிமா ஓடிடி இயங்குதளத்தை வயாகாம் 18 மீடியா பிரைவேட் லிமிடெட்டுடன் இணைக்க இந்திய வணிகப் போட்டி ஆணையம் ஒப்புதல் வழங்கியுள்ளது
பிடிஎஸ் இன்வெஸ்ட்மென்ட் 1 பிரைவேட் லிமிடெட் மற்றும் ரிலையன்ஸ் திட்டங்கள் மற்றும் சொத்து மேலாண்மை சேவைகள் லிமிடெட் ஆகியவற்றின் முதலீடுகளை தொடர்ந்து, ஜியோ சினிமா ஓடிடி இயங்குதளத்தை வயாகாம் 18 மீடியா பிரைவேட் லிமிடெட்டுடன் இணைக்க இந்திய வணிகப் போட்டி ஆணையம் ஒப்புதல் அளித்துள்ளது.
முன்மொழியப்பட்ட வரைவானது, பிடிஎஸ் 1 மற்றும் ரிலையன்ஸ் திட்டங்கள் மற்றும் சொத்து மேலாண்மை சேவைகள் லிமிடெட் ஆகியவற்றின் முதலீடுகளை தொடர்ந்து, ஜியோ சினிமா ஓடிடி இயங்குதளத்தை வயாகாம் 18 மீடியா பிரைவேட் லிமிடெட்டுடன் இணைப்பதை உள்ளடக்கியது.
பிடிஎஸ் 1 என்பது, சிங்கப்பூர் வணிக சட்டங்களின்கீழ் இணைக்கப்பட்ட ஒரு நிறுவனம். இது தற்போது பன்னாட்டு நிறுவனங்கள் மற்றும் சர்வதேவ நிறுவன முதலீட்டாளர்களிடமிருந்து மூலதனத்தை திரட்டும் பணியில் ஈடுபட்டுள்ளது.
ரிலையன்ஸ் இன்டஸ்ட்ரீஸ் லிமிடெட்டின் துணை நிறுவனமான ரிலையன்ஸ் திட்டங்கள் மற்றும் சொத்து மேலாண்மை சேவைகள் லிமிடெட் தகவல் தொழில்நுட்ப, வணிகம் மற்றும் உள்கட்டமைப்பு, மனிதவள மேலாண்மை, தொலைத்தொடர்பு வசதிகளை ஏற்படுத்துதல் உள்ளிட்ட பணிகளில் ஈடுபட்டுள்ளது. இது தற்போது ஜியோ சினிமா ஓடிடி இயங்குதளத்தை சொந்தமாக இயக்கும் வணிகத்தையும் செய்து வருகிறது.
ஆர்எஸ்எல் தற்போது எந்த வணிகத்திலும் ஈடுபடவில்லை.
இந்தியாவில் ஊடகம் மற்றும் பொழுதுபோக்குத் துறையில் பின்வரும் சேவைகளில் வயாகாம் 18 லிமிடெட் ஈடுபட்டுள்ளது: உலகம் முழுவதும் தொலைக்காட்சி ஒளிபரப்பு  Voot மற்றும் Voot Kids நிகழ்ச்சிகள் ஒளிபரப்பு  திரைப்படங்கள் தயாரிப்பு மற்றும் விநியோகம்  டிஜிட்டல் ஒளிபரப்பு மற்றும் உரிமம்  இது தொடர்பான பிற சேவைகள்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 173 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 173 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 10.79 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1800676
ரசாயனம் மற்றும் உரங்கள் அமைச்சகம்
குஜராத் அங்லேஸ்வரில் உற்பத்தி செய்யப்பட்ட கோவாக்சின் முதல் வர்த்தக தொகுப்பு: மத்திய அமைச்சர் திரு மன்சுக் மாண்டவியா வெளியிட்டார்
குஜராத் மாநிலம், அங்கலேஸ்வரில் பாரத் பயோடெக் நிறுவனத்தின், சிரான் பெரிங் தடுப்பூசி மையத்தில், உற்பத்தி செய்யப்பட்ட கோவாக்சின் தடுப்பூசியின் முதல் வர்த்தக தொகுப்பை மத்திய சுகாதாரத்துறை மற்றும் குடும்பநலம் மற்றும் ரசாயணத்துறை அமைச்சர் திரு மன்சுக் மாண்டவியா இன்று வெளியிட்டார். நவ்சாரி தொகுதி எம்பி திரு சி.ஆர்.பாட்டீல், அங்கலேஸ்வர் எம்எல்ஏ திரு ஈஸ்வர்சிங் படேல், பாரத் பயோடெக் நிறுவனத்தின் தலைவர் டாக்டர் கிருஷ்ண எல்லா ஆகியோர் இந்நிகழ்ச்சியில் கலந்து கொண்டனர்.
இதன் தொடக்க நிகழ்ச்சியில், திரு மன்சுக் மாண்டவியா பேசியதாவது:
மாண்பு மிகு பிரதமரின் தொலைநோக்கு காரணமாக, முதல் உள்நாட்டு தடுப்பூசியை உருவாக்க முடிந்தது. உலகின் மிகப் பெரிய தடுப்பூசி திட்டத்தை, இந்தியா செயல்படுத்தி கொண்டிருக்கிறது. இந்த உள்நாட்டு தடுப்பூசிகளின் காரணமாக இது சாத்தியமானது. தேசியஅளவிலான தடுப்பூசி திட்டம், அனைத்து மாநிலங்கள் மற்றும் யூனியன் பிரதேசங்களில், கடந்த ஜனவரி 16ம் தேதி முதல் வெற்றிகரமாக நடந்து கொண்டிருக்கிறது.
கொவிட்-19க்கு எதிரான போராட்டத்தில், இங்கு உற்பத்தியான கோவாக்சின் முதல் தொகுப்பை நாட்டுக்கு அர்ப்பணிப்பது முக்கியமான தருணம்.
கோவிட்-19 தடுப்பூசிகளின் உற்பத்தி திறன் அதிகரிப்பு, இந்தியாவில் தடுப்பூசி திட்டத்தின் வேகத்துக்கு மேலும் உந்துதல் அளிக்கும்.
பாரத் பயோடெக் மற்றும் ஜைடஸ் காடிலா என்ற இரண்டு நிறுவனங்களின் தடுப்பூசி ஆராய்ச்சி மற்றும் உற்பத்தி இந்தியாவில் நடப்பது நமக்கு மிகவும் பெருமையான விஷயம். இன்று முதல் அங்கலேஸ்வரில் உள்ள தடுப்பூசி மையம் மாதம் ஒன்றுக்கு 1 கோடிக்கும் மேற்பட்ட டோஸ்களை உற்பத்தி செய்யும்.
பாரத் பயோடெக் நிறுவனம் ஐதராபாத், மாலூர், பெங்களூரு மற்றும் புனே வளாகத்தில் ஏற்கனவே கோவாக்சின் தடுப்பூசிகளை தயாரிக்கிறது.
தற்போது அங்கலேஸ்வரில் உள்ள மையம், தடுப்பூசி உற்பத்தியை மேலும் அதிகரிக்கும். அங்கலேஸ்வரி மையத்தில் உற்பத்தியாகும் தடுப்பூசி மருந்துகள் செப்டம்பர் முதல் விநியோகத்துக்கு வரும்.
இவ்வாறு மத்திய அமைச்சர் திரு மன்சுக் மாண்டவியா பேசினார்.
பாரத் பயோடெக் நிறுவனத்தின் தலைவர் டாக்டர் கிருஷ்ண எல்லா கூறுகையில், ‘‘ உலகளாவிய பாதுகாப்பு மற்றும் தரத்துடன் தடுப்பூசி உருவாக்க வேண்டும் என்ற எங்களின் இலக்கை தற்போது அடைந்துள்ளோம். ஆண்டுக்கு 1 பில்லியன் தடுப்பூசி டோஸ்களை உற்பத்தி செய்யும் இலக்கை நோக்கி நாங்கள் சென்று கொண்டிருக்கிறோம்’’ என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1750124
சிறுபான்மையினர் நலன் அமைச்சகம்
ஏழை சிறுபான்மை மக்களின் கல்வியை மேம்படுத்துதல்
மத்திய அரசால் குறிப்பிடப்பட்ட ஆறு சிறுபான்மை இனங்களான  சார்ந்த ஏழை மற்றும் விளிம்பு நிலைக்கு தள்ளப்பட்ட மக்களின் கல்வி மேம்பாட்டிற்காக சிறுபான்மை விவகாரங்களின் அமைச்சகம், கீழ்க்கண்டத் திட்டங்களை நாடு முழுவதும் ஏற்கனவே செயல்படுத்தி வருகிறது.
- மெட்ரிக்கிற்கு முந்தையப் பள்ளிக் கல்வி உதவித்தொகை
- மெட்ரிக் படிப்பிற்குப் பிறகான கல்வி உதவித்தொகை
- தகுதி-மற்றும்-பொருளாதார அடிப்படையிலான உதவித்தொகை
- மௌலானா ஆசாத் தேசிய ஃபெலொஷிப்
- இலவசப் பயிற்சி மற்றும் தொடர்புடையத் திட்டம்
- பதோ பர்தேஷ்- வெளிநாட்டுப் படிப்பிற்காக, சிறுபான்மை இனத்தவர்க்கு கல்விக் கடனில் வட்டி மானியத் திட்டம்
- UPSC, SSC, SPSC பூர்வாங்கத் தேர்வுகளில் வெற்றிப் பெற்ற சிறுபான்மை இனத்தவர்க்கு ஆதரவுத் திட்டம்
- பல்துறை மேம்பாட்டுத் திட்டம் : அங்கண்வாடி மையங்கள், பள்ளிகள் கல்லூரிகள், ஐடிஐ, பாலிடெக்னிக் போன்றவற்றின் உள்கட்டமைப்பு மேம்பாட்டிற்காக மாநில அரசுகளுக்கு நிதி உதவி
- நை மன்ஸில் திட்டம் : சிறுபான்மை இனத்தவர்க்கான ஒருங்கிணைந்த கல்வி மற்றும் வாழ்வாதாரத்திற்கான முன்முயற்சி: பள்ளிகளில் இடைநின்ற மாணவர்களுக்கு முறையான கல்வி மற்றும் பயிற்சி அளித்தலை நோக்கமாகக் கொண்டது.
- மௌலானா ஆசாத் கல்வி அறக்கட்டளைத் திட்டங்கள் 
-
- சிறுபான்மை இனத்தைச் சார்ந்த சிறந்த மாணவிகளுக்கான, பேகம் ஹசரத் மஹால் தேசிய உதவித் தொகை.
- கல்வி நிறுவனங்களில் உள்கட்டமைப்பு வசதிகளை மேம்படுத்துவதற்கு என் ஜி ஓக்களுக்கு நிதி உதவி அளிக்கும் வகையில் உதவி மான்யத் திட்டம்.
எண் 1 முதல் 9 வரையிலான திட்டங்கள் குறித்த விவரங்கள் அமைச்சகத்தின், www.minorityaffairs.gov.in. என்ற வலைத்தளத்திலும், எண் 10ற்கான விவரங்கள் www.maef.nic.in. என்ற வலைத்தளத்திலும் காணக் கிடக்கின்றன.
இராஜ்ய சபாவில் எழுப்பப்பட்ட கேள்வி ஒன்றுக்கு இந்த விவரங்கள் அடங்கிய பதில், சிறுபான்மை விவகாரத்துறை மத்திய இணை அமைச்சர் திரு முக்தர் அப்பாஸ் நக்வி அவர்களால் எழுத்துப் பூர்வமாக அளிக்கப்பட்டது.
பிரதமர் அலுவலகம்
நவராத்திரியின் போது மா குஷ்மாந்தா மற்றும் மா ஸ்கந்தமாதாவுக்கு பிரதமரின் பிரார்த்தனைகள்
நவராத்திரியின் போது பக்தர்களுக்கு மா குஷ்மாந்தா மற்றும் மா ஸ்கந்தமாதா ஆகியோரின் ஆசீர்வாதத்தை பிரதமர் திரு நரேந்திர மோடி நாடினார் மற்றும் தேவதைகளின் பிரார்த்தனையை  பகிர்ந்துகொண்டார்.
‘‘நவராத்திரியின் போது ஸ்கந்தமாதா வழிபடப்படுகிறார். மா ஸ்கந்தமாதா தனது பக்தர்களுக்கு அனைத்து கஷ்டங்களையும் சமாளிக்க வலிமை தர வேண்டும் என்று பிரார்த்திக்கிறேன்’’.
(
பிரதமர் அலுவலகம்
ஐக்கிய நாடுகள் சபையின் தலைமையகத்தில் நடைபெறும் சர்வதேச யோகா தினக் கொண்டாட்டத்தில் பிரதமர் பங்கேற்பு
ஐக்கிய நாடுகள் சபையின் தலைமையகத்தில் சர்வதேச யோகா தினத்தில் நடைபெறும் யோகப்பயிற்சி நிகழ்ச்சியில் பிரதமர் திரு நரேந்திர மோடி பங்கேற்கிறார்.
இதுகுறித்து ஐநா சபையின் தலைவர் திரு சாபா கொரோஷி வெளியிட்டுள்ள ட்விட்டர் பதிவிற்கு பதிலளித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:-
“ஐக்கிய நாடுகள் சபையின் தலைமையகத்தில் சர்வதேச யோகா தினக் கொண்டாட்டத்தில் தங்களைக் காண்பதற்கு ஆவலோடு எதிர்நோக்கி காத்திருக்கிறேன். தங்களது பங்கேற்பு இந்த நிகழ்ச்சி மேலும் சிறப்பானதாக மாற்றும். ஆரோக்கியத்தை முன்னிறுத்தி, உலக நாடுகளை யோகப்பயிற்சி ஒருங்கிணைக்கிறது. அதன் காரணமாகவே இந்த யோகப்பயிற்சி உலகளவில் மிகவும் பிரபரலமடைந்து வருகிறது.”